CELEX: 62012FN0003
Language: el
Date: 2012-01-04 00:00:00
Title: Υπόθεση F-3/12: Προσφυγή-αγωγή της 4ης Ιανουαρίου 2012 — ZZ κατά Επιτροπής

3.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/27
            
         Προσφυγή-αγωγή της 4ης Ιανουαρίου 2012 — ZZ κατά Επιτροπής
   (Υπόθεση F-3/12)
   2012/C 65/54
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: ZZ (εκπρόσωπος: G. Cipressa, δικηγόρος)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Αποκατάσταση εκ μέρους της Επιτροπής της ζημίας στην οποία εκτιμά ότι υπέστη ο προσφεύγων-ενάγων λόγω της υπερβολικής διάρκειας της διαδικασίας αναγνωρίσεως της σοβαρότητας της ασθένειας από την οποία είχε προσβληθεί.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση με την οποία η Επιτροπή απορρίπτει το υποβληθέν στις 23 Νοεμβρίου 2010 ενώπιον της ΑΔΑ αίτημα του προσφεύγοντος-ενάγοντος·
            
         
               —
            
            
               να ακυρώσει το φέρον τον αριθμό πρωτοκόλλου HR.D.2/MB/ls/Ares(2011) 74616 σημείωμα της 24ης Ιανουαρίου 2011, το οποίο παρέλαβε ιδιοχείρως ο προσφεύγων-ενάγων στις 3 Μαρτίου 2011 το δε πρόσωπο της εμπιστοσύνης του μετά τις 25 Φεβρουαρίου 2011·
            
         
               —
            
            
               
                  quatenus oportet, να ακυρώσει την περιβληθείσα οποιονδήποτε τύπο πράξη απορρίψεως εκ μέρους της Επιτροπής της από 20 Μαΐου 2011 ενστάσεως του προσφεύγοντος-ενάγοντος κατά της εκδοθείσας στις 20 Μαΐου 2011 αποφάσεως της ΑΔΑ περί απορρίψεως της αιτήσεως της 23ης Νοεμβρίου 2010, με αντικείμενο την ακύρωση της εν λόγω αποφάσεως περί απορρίψεως και την αποδοχή της από 23 Νοεμβρίου 2010 αιτήσεώς του·
            
         
               —
            
            
               στον βαθμό που απαιτείται, να διαπιστωθεί το γεγονός ότι η διαδικασία εξετάσεως της από 25 Νοεμβρίου 2002 αιτήσεως του προσφεύγοντος-ενάγοντος προς την Επιτροπή διήρκεσε πέραν των πέντε ετών·
            
         
               —
            
            
               στον βαθμό που απαιτείται, να αναγνωρισθεί ότι η a qua διαδικασία είχε ήδη υπερβεί, κατά την ημερομηνία υποβολής της αιτήσεως της 23ης Νοεμβρίου 2010, την εύλογη διάρκεια, η οποία ως εκ του λόγου αυτού είχε καταστεί υπερβολική και παράνομη·
            
         
               —
            
            
               κατόπιν τούτου, να υποχρεώσει την Επιτροπή να αποκαταστήσει την υλική ζημία και να επιδικάσει χρηματική αποζημίωση για την ηθική βλάβη την οποία υπέστη αδίκως ο προσφεύγων-ενάγων μέχρι την 23η Νοεμβρίου 2010, ημερομηνία υποβολής της αιτήσεώς του, λόγω της αδικαιολόγητα υπερβολικής και παράνομης διάρκειας της a qua διαδικασίας, με την καταβολή ποσού ύψους 10 000,00 ευρώ ή οποιουδήποτε άλλου ποσού κατώτερου ή ανώτερου το οποίο θα του επιδικάσει το Δικαστήριο Δημόσιας Διοίκησης κατά δίκαιη και επιεική κρίση·
            
         
               —
            
            
               να υποχρεώσει την Επιτροπή να καταβάλει στον προσφεύγοντα-ενάγοντα, από την επομένη της ημέρας κατά την οποία η αίτηση της 23ης Νοεμβρίου 2010 περιήλθε στην Επιτροπή και μέχρι της πραγματικής καταβολής του ποσού ύψους 10 000,00 ευρώ, τους αναλογούντες επί του εν λόγω ποσού τόκους με ετήσια κεφαλαιοποίησή τους και υπολογισμό τους βάσει επιτοκίου ύψους 10 % ετησίως ή βάσει επιτοκίου το οποίο το Δικαστήριο Δημόσιας Διοίκησης θα κρίνει κατά δίκαιη και επιεική κρίση·
            
         
               —
            
            
               να καταδικάσει την Επιτροπή στα δικαστικά έξοδα.